Peste 2.000 de preșcolari și elevi sunt confirmați cu Covid-19. 1.899 de clase au activitatea suspendată.
În unitățile de învățământ preuniversitar numărul preșcolarilor și elevilor confirmați Covid-19 este 2038, numărul personalului confirmat este 1852. Numărul claselor și grupelor cu activitatea față în față suspendată ca urmare a cazurilor confirmate este 1.899, anunță Ministerul Educației.
În perioada 1-10 martie, la nivel național, au fost confirmați cu Covid 376 de preșcolari și elevi, 545 de persoane din personalul din educație, iar 209 clase sunt cu prezență fizică suspendată.Numărul total al angajaților din sistemul de educație vaccinați până la data de 10 martie 2021, ora 19.00 este de 123.059 (peste 35%).Numărul angajaților din învățământ vaccinați în perioada 24 februarie – 10 martie 2021, ora 19.00, vaccinați în centre dedicate personalului din învățământ este de 63.769, față de programarea inițială de 60.000 de persoane.